C 47/102
LV
Eiropas Savienības Oficiālais Vēstnesis
7.2.2023.
Trešdiena, 2022. gada 6. jūlijs
P9_TA(2022)0284
2021. gada ziņojums par Serbiju Eiropas Parlamenta 2022. gada 6. jūlija rezolūcija par Eiropas Komisijas 2021. gada ziņojumu par Serbiju (2021/2249(INI)) (2023/C 47/08)
Eiropas Parlaments, — ņemot vērā Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Serbijas Republiku, no otras puses, kas stājās spēkā 2013. gada 1. septembrī (1), — ņemot vērā Serbijas 2009. gada 19. decembra pieteikumu dalībai Eiropas Savienībā, — ņemot vērā Komisijas 2011. gada 12. oktobra atzinumu par Serbijas pieteikumu dalībai Eiropas Savienībā (COM(2011)0668), Eiropadomes 2012. gada 1. marta lēmumu piešķirt Serbijai kandidātvalsts statusu un Eiropadomes 2013. gada 27. un 28. jūnija lēmumu sākt sarunas ar Serbiju par pievienošanos ES, — ņemot vērā Saloniku Eiropadomes prezidentūras 2003. gada 19. un 20. jūnija sanāksmes secinājumus, — ņemot vērā ES un Rietumbalkānu 2018. gada 17. maija samitā pieņemto Sofijas deklarāciju, — ņemot vērā ES un Rietumbalkānu 2020. gada 6. maija samitā pieņemto Zagrebas deklarāciju, — ņemot vērā ES un Rietumbalkānu 2021. gada 6. oktobra samitā pieņemto Brdo deklarāciju, — ņemot vērā 2014. gada 28. augustā sākto Berlīnes procesu un 2021. gada 5. jūlijā notikušo astoto Berlīnes procesa samitu, — ņemot vērā 2020. gada 10. novembra Sofijas samitu, 2020. gada 9. novembra Rietumbalkānu līderu deklarāciju par kopējo reģionālo tirgu un 2020. gada 10. novembra Sofijas deklarāciju par zaļo programmu Rietumbalkāniem, — ņemot vērā ANO Drošības padomes 1999. gada 10. jūnija Rezolūciju Nr. 1244, Starptautiskās Tiesas 2010. gada 22. jūlija konsultatīvo atzinumu par Kosovas vienpusēji pasludinātās neatkarības atbilstību starptautiskajām tiesībām un ANO Ģenerālās asamblejas 2010. gada 9. septembra Rezolūciju Nr.
64/298, kurā atzīts Starptautiskās Tiesas atzinuma saturs un pausta atzinība ES gatavībai veicināt dialogu starp Serbiju un Kosovu, — ņemot vērā 2013. gada 19. aprīļa pirmo vienošanos par principiem, ar ko pārvalda attiecību noregulējumu starp Serbijas un Kosovas valdībām, 2015. gada 25. augusta nolīgumus un pašreizējo ES veicināto dialogu attiecību noregulēšanai, — ņemot vērā Komisijas 2020. gada 5. februāra paziņojumu “Pievienošanās procesa uzlabošana — ticama ES perspektīva Rietumbalkāniem” (COM(2020)0057), — ņemot vērā Komisijas 2020. gada 6. oktobra paziņojumu “Ekonomikas un investīciju plāns Rietumbalkāniem” (COM(2020)0641) un Komisijas 2020. gada 6. oktobra dienestu darba dokumentu “Pamatnostādnes zaļās programmas Rietumbalkāniem īstenošanai” (SWD(2020)0223), — ņemot vērā Eiropas Parlamenta un Padomes 2021. gada 15. septembra Regulu (ES) 2021/1529, ar ko izveido Pirmspievienošanās palīdzības instrumentu (IPA III) (2),
(1) (2)
OV L 278, 18.10.2013., 16. lpp.
OV L 330, 20.9.2021., 1. lpp.